Diari Oficial de la Generalitat Valenciana


Sumari del DOGV 4219, del 02-04-2002 (2002/2685)

Informació pública del programa d'actuació integrada de la unitat d'execució 11-A.
----------------------------------------------------------------------------------

### Dades del document

Número de DOGV
:   4219

Data del DOGV
:   02-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2685


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada de la unitat d'execució 11-A. [2002/F2685]
  
En compliment de la Resolució de l'Alcaldia número 266, de data 12 de febrer de 2002, relativa al programa d'actuació integrada de la unitat d'execució 11-A, proposta formulada pel senyor Luis Galiano Traver, com a president de l'agrupació d'interés urbanístic per a l'execució de la unitat d'actuació 11-A, acompanyada d'alternativa tècnica, pla de reforma interior i projecte d'urbanització, a l'empara del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, mitjançant l'edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, l'alternativa de programa, pel termini de 20 dies (de dilluns a divendres) comptador des de la publicació d'aquest anunci en el Diari Oficial de la Generalitat Valenciana.
  
I en relació amb l'adjudicació preferent sol·licitada per la dita agrupació, a l'empara de l'article 50.2.B) de la Llei Reguladora de l'Activitat Urbanística, exposar al públic els estatuts i acords socials, junt amb la corresponent alternativa.
  
Durant aquest termini, qualsevol persona podrà consultar la dita documentació i l'expedient administratiu al Negociat d'Urbanisme d'aquest ajuntament, carrer de la Puríssima, 12-1r, i s'hi podran presentar tant al·legacions com alternatives tècniques que pretenguen competir amb la que s'exposa al públic.
  
Les proposicions juridicoeconòmiques es presentaran en plica tancada, al Registre General de l'ajuntament, de 08.00 a 14.00 i de 16.00 a 19.00 hores, en el termini de cinc dies hàbils següents al de la finalització del termini anterior, amb la documentació establida en els apartats C) i D) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament en la següent data hàbil a la conclusió del termini per a presentar-les.
  
Aquests terminis quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentar caució d'això en la quantia que es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
Els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, hi poden renunciar si demanen, mitjançant sol·licitud presentada en document públic abans de l'acord aprovatori del programa, l'expropiació segons el que s'estableix en l'article 29.9.c) de la Llei Reguladora de l'Activitat Urbanística. Aquest acord aprovatori determinarà la incoació de l'expedient de determinació de preu just per a la finca corresponent.
  
Es remetrà avis, prèviament a la publicació, als afectats, tant cadastrals com a qui conste en l'expedient com a interessat directe.
  
Cosa que es fa pública als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.